**Lietuvos Respublikos ambasada Airijoje**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(Lietuvos Respublikos diplomatinės atstovybės ar konsulinės įstaigos pavadinimas)**

**AKTUALIOS EKONOMINĖS INFORMACIJOS SUVESTINĖ**

**2024 M. RUGSĖJO MĖN.**

**2024-09-30**

**AIRIJA**

|  |  |  |  |  |
| --- | --- | --- | --- | --- |
| **Data** | **Pateikiamos informacijos apibendrinimas** | | **Informacijos šaltinis** | **Pastabos** |
| |  | | --- | | **Parodos, renginiai ir kt. verslo plėtrai ir eksportuotojams aktuali informacija** | | | | | | |
| Būsimos parodos, renginiai | | | | | |
| 2024 10 9-10 | Architecture & Building Expo, Dublinas | | <https://archiexpo.ie/> |  |
| 2024 10 18-20 ir  2025 04 11-13 | Ideal Home Show  Dublinas | | [https://www.idealhome.ie](https://www.idealhome.ie/) |  |
| 2024 11 26 | Ambasados atstovų vizitas į Dundalk susitikimams su vietos verslu | |  |  |
| 2025 01 23 | Biopharma & Life Sciences Connected, Korkas | | <https://www.biotransformationevent.com/> | Svetainėje kol kas pateikiama informacija iš šiemet vykusio renginio |
| 2025 04 02-03 | National Construction Summit  Dublinas | | <https://www.nationalconstructionsummit.ie/> | Kvietimas dalyvauti su nacionaliniu stendu perduotas Lietuvos organizacijoms: Statybininkų asociacijai ir Pramonės, prekybos ir amatų rūmams, tačiau joks atsakymas negautas. Parodoje individualiai dalyvaus įmonė Ryterna. |
| 2025 05 29-30 | Dublin Tech Summit. Renginys apima ir keletą gretutinių HiTech forumų, Dublinas | | <https://dublintechsummit.tech/> | Jau keletą metų tarp renginio partnerių yra InMalta – Maltos Vyriausybės ir Maltos prekybos, įmonių ir pramonės rūmų įsteigta agentūra inovacijoms skatinti. Maltos ambasadorius Airijai teigia, kad dalyvauti šiame forume Maltai labai naudinga. |
| Įvykę renginiai | | | | |
| 2024 09 05 | Renginyje pranešimus skaitė Aušra Diliautaitė (Head, Business Projects Management, Nord Security) and Skirmanta Balsevičienė (Senior IP Legal Counsel, Vinted). | | | <https://www.dublinipsummit.com/> |
| 2024 09 05 | Global Engineers Europe renginyje Korke dalyvavo ministrė patarėja Renata Rinkauskienė. Renginio metu su Korko regiono inžinierių asociacijos prezidentu Jim Leahy aptartas bendradarbiavimas rengiant potencialią Lietuvos lazerių gamintojų verslo misiją į Airiją. | | | |
| **Investicijoms pritraukti į Lietuvą aktuali informacija** | | | | | |
| 2024 09 01 | Airijos vėsus klimatas labai palankus duomenų centrų plėtojimui: dabar jų veikia 82, dar 4 yra statomi, o 40-ies statybai yra išduoti leidimai. Tačiau Google negavo leidimo statyti duomenų centrą Pietų Dublino teritorijoje dėl „žaliosios“ elektros trūkumo. 2023 m. duomenų centrai sunaudojo apie 21 proc. Airijoje generuotos elektros energijos, kai 2015 m. jų dalis buvo tik 5 proc, o 2028 m. gali pasiekti 27 proc. Aplinkosaugos lobistų argumentams, kad duomenų centrai trukdo Airijai pasiekti darnaus vystymosi tikslų, autorius pateikia kontra-argumentus, taip pat Suomijos pavyzdį, kur duomenų centrų generuojama šiluminė energija naudojama būstų šildymui. Pietų Dublino grafystės tarybos pastatą ir vietos biblioteką taip pat šildo atliekamoji Amazon duomenų centro šiluminė energija. | | [Ireland should not be blocking data centres, we need more of them – The Irish Times](https://www.irishtimes.com/opinion/2024/08/31/david-mcwilliams-we-cant-live-in-a-digital-age-without-data-centres-ireland-needs-more-of-them/?utm_source=Newsletter&utm_medium=email&utm_content=Why%20Ireland%20needs%20more%20data%20centres%2C%20not%20fewer&utm_campaign=it_sunday_digest) |  |
| 2024 09 03 | Alternatyvi investicijų platforma Shuttle (buvęs PitchedIt) gavo Airijos Centrinio Banko licenciją užsiimti investavimo veikla į technologijų startuolius Europoje. | | [Shuttle gets Central Bank authorisation to offer retail investors access to private market investments – The Irish Times](https://www.irishtimes.com/business/2024/09/03/shuttle-gets-central-bank-authorisation-to-offer-retail-investors-access-to-private-market-investments/?utm_source=Newsletter&utm_medium=email&utm_content=Climate%20targets%20for%202030%20will%20be%20missed%20unless%20State%20invests%20in%20more%20renewable%20energy%20sources&utm_campaign=business_today_digest) |  |
| **Lietuvos verslo plėtrai aktuali informacija** | | | | | |
| 2024 09 13 | Airijos Vyriausybė sieks, kad šiuo metu esantis 56 EUR anglies dioksido mokestis, už toną išmetamų teršalų, pasiektų 100 EUR. Kad tai pasiektų Vyriausybė numatė kasmet didinti anglies dioksido mokestį maždaug 7,50 EUR iki 2029 m. ir 6,50 EUR po 2030 m. Kai tarifas pasieks 100 EUR, kuro anglies dioksido mokesčio dalis turėtų padidėti 14 centų už litrą dyzelino ir 12 centų už litrą benzino. | | <https://www.irishtimes.com/business/economy/2024/09/13/double-digit-rise-in-tax-on-fuel-needed-to-curb-carbon-emissions/> |  |
| **Lietuvos turizmo sektoriui aktuali informacija** | | | | | |
| 2024 09 12 | Airijos aviacijos kompanija siekdama kontroliuoti Dublino oro uosto keleivių srautą, pasiūlė kitą vasarą nustatyti 25,2 mln., o žiemos periodo 14,4 mln. keliaujančių ribą. Sprendimas viršys dabartinę 32 mln. keliautojų ribą 7,6 mln., kas gali paskatinti dar didesnius skrydžių sutrikimus. Šiais metais bus peržengta užbrėžta riba 1 mln. keliautojų. | | <https://www.irishtimes.com/business/2024/09/12/regulator-proposes-seat-limit-at-dublin-airport-for-summer-2025/> |  |
| 2024 09 11 | Airijoje šios vasaros prastas oras kaltinamas dėl sumažėjusių įvažiuojamojo turizmo srautų. Šiek tiek gelbėjo dideli renginiai, kaip Taylor Swift ir Pink koncertai bei Aer Lingus College Football Classic (pastarajame dalyvavo virš 27 000 užsienio svečių), bet daugelis svetingumo verslų skundžiasi tiek sumažėjusiu užimtumu, tiek pajamomis. | | [Fáilte Ireland reports disappointing summer season for tourism sector – The Irish Times](https://www.irishtimes.com/business/2024/09/11/failte-ireland-reports-disappointing-summer-season-for-tourism-sector/?utm_source=Newsletter&utm_medium=email&utm_content=Apple%20skewered%20by%20top%20EU%20court%20and%20a%20bad%20summer%20for%20Irish%20tourism&utm_campaign=business_today_digest) |  |
| 2024 09 11 | Lietuvos ambasada Airijos turizmo agentūrų asociacijos (ITAA) savaitiniame naujienlaiškyje paskelbė pranešimą apie naujo Lietuvos Nacionalinio operos ir baleto teatro sezono atidarymą | |  | Kultūriniu turizmu užsiimanti Airijos agentūra Institute for Culture Travel <https://www.instituteforculturetravel.ie/> organizuoja keliones į Rygos, Varšuvos, Budapešto, Veronos, Londono operos, baleto ir muzikos renginius |
| 2024 09 20 | Dublino kultūros nakties metu Lietuvos ambasada organizavo Keliauk Lietuvoje virtualios realybės filmo „Lithuania an experience to share“ peržiūrą renginio dalyviams. | |  |  |
| 2024 09 25 | Airijos spauda džiūgauja, kad Time Out žurnalas įtraukė tarp 38 šauniausių pasaulio rajonų Dublino priemiestį Inčikorą. Jis užima 26 vietą, tarp Londono Leyton ir Los Andželo Rytų Holivudo. Pirmą vietą užima Marselio Notre Dame du Mont, 11 vietą – Krokuvos Zabłocie. | | <https://www.independent.ie/life/travel/travel-news/dublin-neighbourhood-named-as-one-of-the-coolest-on-earth-by-time-out/a1245216204.html> | Nė vienos iš Baltijos šalių šiame sąraše nėra. |
| 2024 09 30 | Dėl Dublino oro uosto metinio keleivių skaičiaus apribojimo, Ryanair žiemos sezonui nutraukia reisus Iš Dublino į Ispaniją (Asturias, Castellon ir Santiago), Prancūziją (Carcassonne), Vokietiją (Leipzig ir Nuremberg), Lietuvą (Palanga) ir Rumuniją (Sibiu ir Suceava). Ryanair mano, kad ne visus reisus vėl galės atidaryti 2025 m. vasaros sezonui. | | [Ryanair cuts 14 routes at Dublin Airport this winter due to passenger cap – The Irish Times](https://www.irishtimes.com/business/2024/09/30/ryanair-cuts-14-routes-at-dublin-airport-this-winter-due-to-passenger-cap/?utm_source=Newsletter&utm_medium=email&utm_content=Ryanair%20axes%20routes%20for%20winter%20at%20Dublin%20Airport%20and%20warns%20they%20might%20not%20return%20for%20summer%202025&utm_campaign=business_today_digest) | Ryanair ir Aer Lingus ieško galimybių papildomiems reisams iš kitų Airijos saloje esančių oro uostų. Pvz., Ryanair žiemos sezono metu atidaro po 2 savaitinius reisus iš Belfasto į Kauną. |
| **Bendradarbiavimui MTEPI[[1]](#footnote-1) srityse aktuali informacija** | | | | | |
| 2024 09 27 | Microsoft pasirašė sutartį su Airijos energetikos kompanija ESB dėl pilotinio projekto, kuriame bus testuojama *hydrogen fuel cells* technologija Microsof duomenų centrą ir administracijos pastatą Dubline aprūpinant elektros energija. | | [Microsoft agrees ESB data centre hydrogen power deal – The Irish Times](https://www.irishtimes.com/business/2024/09/27/microsoft-agrees-esb-data-centre-hydrogen-power-deal/?utm_source=Newsletter&utm_medium=email&utm_content=Cash-rich%20Eason%20will%20offer%20%E2%82%AC14m%20to%20shareholders&utm_campaign=business_today_digest) |  |
| **Lietuvos ekonominiam saugumui aktuali informacija** | | | | | |
| 2024 09 17 | Airijos technologinių universitetų delegacija, kuriai vadovavo Cyber Ireland įmonių klasterio vadovas Eoin Byrne ir senatorius Gerry Craughwell lankėsi Estijoje susipažinti su kibernetinio saugumo sistema šioje šalyje. Nuo didžiulės kibernetinės atakos 2021 metais, kuomet buvo nulaužta Airijos nacionalinės sveikatos sistemos duomenų bazė, Airija padarė nemažai pažangos kibernetinio saugumo srityje, bet šis klausimas išlieka vienu svarbiausių prioritetų tiek verslui, tiek valstybinėms institucijoms. | | [Ireland should follow Estonia and get serious about cyber security – The Irish Times](https://www.irishtimes.com/business/innovation/2024/09/19/ireland-should-follow-estonia-and-get-serious-about-cyber-security/?utm_source=Newsletter&utm_medium=email&utm_content=Press%20Up%20gets%20a%20new%20lease%20of%20life%20and%20property%20prices%20accelerate%20again&utm_campaign=business_today_digest) |  |
| 2024 09 26 | Airijos kibernetinio saugumo įmonių klasteris Cyber Ireland pristatė naujausią sektoriaus apžvalgą. Kibernetinio saugumo įmonių skaičius Airijoje išaugo iki 535 (9 proc., prieaugis nuo 2022 m.), iš jų 213 yra mikro (iki 10 darbuotojų),102 yra mažos (10-49 darbuotojai) ir 75 įmonės – vidutinio dydžio (50-249 darbuotojai): šios įmonės daugiausiai yra įsteigtos Airijos piliečių. 145 įmonės yra didelės, įdarbinančios virš 250 darbuotojų - dauguma jų yra JAV įmonių filialai. Šiuo metu sektoriuje dirba beveik 8000 darbuotojų, prognozuojama, kad iki 2030 metų bus įdarbinta 17000 darbuotojų. | | <https://cyberireland.ie/wp-content/uploads/2024/09/Ireland-Cyber-Security-Sector-Snapshot-2024.pdf> |  |
| **Bendra ekonominė informacija** | | | | | |
| 2024 09 02 | **Airijos premjeras S. Harris‘as abejoja, ar dabartinis 10 proc. tarifas, skirtas investuotojams, perkantiems daugiau nei 10 namų per metus, pasiteisino. Premjeras dar kartą pabrėžė,** kad negalima toleruoti masinio būstų pirkimo, reikalingų asmenims perkantiems pirmąjį būstą. Praėjusių metų sausį partija "Sinn Féin" pateikė pasiūlymą padidinti žyminio mokesčio tarifą nuo 10 iki 17 proc. Tai buvo padaryta dėl to, kai 2023 metais bendrovė įsigijo 46 iš 54 namų Belcamp dvaro gyvenvietėje. Vėliau šie keturių miegamųjų namai buvo išnuomoti privačioje rinkoje. Tolesni būstų kiekio tarifai bus svarstomas 2025 metų biudžete naujojo finansų ministro J. Chambers‘o. | | <https://www.irishtimes.com/politics/2024/09/02/taoiseachs-letter-asks-if-measures-to-reduce-bulk-buying-of-houses-have-been-entirely-successful/> |  |
| 2024 09 11 | Airijos Vyriausybė stengiasi suvaldyti Europos Sąjungos Teisingumo Teismo nuosprendžio padarinius, kuriais multimilijardinė įmonė „Apple“ turi Airijai sumokėti 13 mlrd. eurų mokesčių. Ministrai tvirtino, kad Airijos tiesioginių užsienio investicijų (TUI) modeliui ateityje gresia nedidelė rizika, tačiau kai kurie koalicijos nariai nerimauja, kad šis sprendimas gali riboti investicijas Europoje ir Airijoje iš užsienio. Be to vis daugiau kalbama apie valstybės infrastruktūros trūkumus, trukdančius TUI. Tačiau ES konkurencijos komisarė Margrethe Vestager teigė, kad Airija ir nedidelė grupė kitų Europos šalių tebėra tarptautinių korporacijų tikslinės valstybės perkeliant pelną į palankias jurisdikcijas mokesčių požiūriu. | | <https://www.irishtimes.com/politics/2024/09/11/government-scrambling-to-control-fallout-from-13bn-apple-tax-ruling/> |  |
| 2024 09 10 | Pagal Ekonominio bendradarbiavimo ir plėtros organizacijos (EBPO) tyrimą per aštuonerių metų laikotarpį Airijos mokytojų realūs atlyginimai, atsižvelgiant į infliaciją, sumažėjo 6 proc., palyginti su vidutiniu 4 proc. padidėjimu visose kitose ES šalyse. | | <https://www.irishtimes.com/ireland/education/2024/09/10/teachers-salaries-have-declined-in-real-terms-in-recent-years-oecd-report-finds/> |  |
| 2024 09 12 | Paskelbtas Airijos 1000 didžiausių kompanijų sąrašas, pirmajame 10-uke dominuoja multinacionalinės kompanijos, jame tik dvi yra Airijos įmonės – cemento gamybos gigantas CRH (31,9 mlrd eurų pajamos) ir paslaugų grupė DCC. | | [Ireland’s top 1,000 companies: One hugely profitable firm out in front as Big Tech dominates – The Irish Times](https://www.irishtimes.com/business/2024/09/12/top-1000-firms-ireland-google-meta-apple-meta-pfizer-dell-ireland/) |  |
| 2024 09 13 | Naujausi visuomenės nuomonės tyrimai rodo, jog beveik kas ketvirtas Airijos gyventojas teigia, kad negali sau leisti taupyti. Ataskaitoje teigiama, kad šiais metais 58 proc. žmonių ketina keisti elektros ir (arba) dujų tiekėją, o pernai tokių buvo 42 proc. Taip pat padaugėjo norinčiųjų pakeisti automobilio draudimo paslaugų teikėją - nuo 37 proc. pernai iki 56 proc. | | https://www.irishtimes.com/business/2024/09/13/a-quarter-of-people-cant-afford-to-save-money-survey-suggests/ |  |
| 2024 09 27  2024 09 29  2024 09 30 | | Spalio 1 d. Airijos Vyriausybė turi pristatyti 2025 metų biudžetą – tikimasi, kad jis bus labai socialiai orientuotas. Tarp priemonių 2 mlrd. eurų turėtų būti skirta namų ūkiams kompensuoti didėjančioms pragyvenimo išlaidoms. Tikėtina, kad paramą būsto įsigijimui bus pratęsta iki 2029 m., o dar iki Šv. Kalėdų bus išmokėta dvigubo dydžio parama vaikams, tai pat tęsiamas aukštų elektros kainų kompensavimas, išmokant 250 eurų kompensacijas elektros sąskaitoms per du kartus. Prognozuojama, kad bus sutarta padidinti minimalų valandinį darbo užmokesti 80 ct. Taip pat planuojama skirti lėšų infrastruktūros gerinimui ir būsto krizei spręsti.  Biudžeto pajamų pusėje: į biudžetą įplauks 13,8 mlrd. eurų iš Apple, 5 mlrd. eurų AIB bankui išmokant bankų krizės metų valstybės pagalbą, taip pat 28 mlrd. eurų pajamų iš padidinto mokesčio didžiosioms korporacijoms. Tai sudaro galimybę mažinti mokesčius: antrus metus iš eilės 2000 eurų bus keliama kartelė padidintam pajamų mokesčiui (40 proc. tarifų bus apmokestinamos pajamos, viršijančios 44000 eurų per metus). Svarstoma padidinti neapmokestinamo paveldimo turto dydį, nes dabartinis 335000 eurų slenkstis per mažas. Tačiau nežiūrint didelio spaudimo grąžinti 9 proc. PVM tarifą viešbučių ir viešojo maitinimo sektoriui, Vyriausybė kol kas tam nepritaria. Nors dabar infliacija yra tik 1,78 proc., bijomasi, kad papildomos pajamos gali sukelti infliacinį spaudimą ir ekonomikos perkaitimą. | [Budget 2025 will cost €10bn and make you roughly €1,000 richer. But it’s not all sorted yet – The Irish Times](https://www.irishtimes.com/business/2024/09/27/budget-2025-will-cost-10bn-and-make-you-roughly-1000-richer-but-its-not-all-sorted-yet/)  [Budget 2025: Two double child benefit payments expected in near €2bn cost-of-living package – The Irish Times](https://www.irishtimes.com/your-money/2024/09/29/budget-2025-almost-2bn-of-measures-aimed-at-combatting-cost-of-living-expected-to-be-announced/)  [Budget 2025: What we know so far – from tax cuts to pension increases and free schoolbooks – The Irish Times](https://www.irishtimes.com/your-money/2024/09/19/budget-2025-what-we-know-so-far-from-energy-credits-to-lump-sum-payments-and-childcare-plans/) |  |
| **Kita ekonominiam bendradarbiavimui aktuali informacija** | | | | | |
|  | |  |  |  |
|  | |  | |  | |

Parengė:

LR ambasados Airijoje ministrė patarėja Renata Rinkauskienė ir LR ambasados Airijoje praktikantas Rapolas Urbonas

Tel.: +353 1 2035710, mob.tel.: +353 87 4799563, renata.rinkauskiene@urm.lt

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)